Möödunud reedel andis Eesti ansambel Holy Motors välja esimese täispika albumi "Slow Sundown", mis on toonud nendele rohkem tähelepanu isegi välismaal kui Eestis. Nendest kirjutavad olulised muusikaportaalid ja ilmunud on ka esimesed arvustused.
#000005
Holy Motors jõudis esimese albumini küll alles 2018. aasta alguses, kuid nad on tegutsenud juba alates 2013. aastast. Nende esimesed lood jõudsid Soundcloudi 2014. aastal ning samal aastal esinesid nad ka näiteks Tallinn Music Weekil ja Schillingul, nende kõige esimene esinemine oli aga kinos Sõprus enne Jim Jarmuschi linateose "Mystery Train" seanssi. Ansambli nimi tuleneb samuti filmist - samanimelisest Leos Carax'i linateosest, mis jooksis ka Eesti kinodes.
#000006
Nende debüütalbumi andis välja Ameerika indie-plaadifirma Wharf Cat. Tegemist ei ole suure plaadifirmaga - alates loomisest 2011. aastal on nad andnud välja põrandaalust elektroonikat, psühhedeeliat ja äärealade rokkmuusikat. Lisaks "Slow Sundownile" on sama plaadifirma alt ilmunud ka kaks Holy Motorsi seitsmetollist vinüülisinglit, 2015. ja 2017. aastal.
#000008
Holy Motorsi värske plaadi produtsendiks on Carson Cox, kes on produtsent bändidele Merchandise, mis esines 2014. aastal ka festivalil Schilling, ning Priests, kelle möödunud aastal ilmunud debüütalbum jõudis mitmete muusikaväljaannete aastakokkuvõtetesse.
#000009
Tänu Ameerika plaadifirmale on aga Holy Motors jõudnud tänaseks mitmete välismaiste muusikaväljaannete veergudele. Möödunud nädalal valis muusikaportaal Stereogum albumi "Slow Sundown" nädala plaadiks, tuues välja, et "kuigi album "Slow Sundown" ehitab end üles ameerikalikest kõladest, siis vaatamata sellele tekitab nende muusika minus soovi külastada Eestit". Möödunud reedel valis "Slow Sundowni" päeva plaadiks ka Bandcampi blogi, öeldes, et "kõige haavatavamatel hetkedel uurib nende muusika üksindust ja isolatsiooni".
#000010
Tänaseks on ilmunud ka esimesed arvustused. Oluline muusikaportaal Pitchfork, kus ei ole seni ilmunud veel ühegi teise Eesti muusiku plaatide arvustused peale Arvo Pärdi ja Maria Minerva, andis plaadile 6,1 punkti 10-st, tuues välja, et "Eesti bändi debüütalbum kõlab nagu pikk ja üksildane sõit kuuvalgel ööl koos ohtra reverb'iga". AllMusic'us sai "Slow Sundown" 7 punkti 10-st ning sealne kriitik tõi välja bändi spagetivesterni kõlasid ning võrdles Holy Motorsit Mazzy Stari ja Angelo Badalamentiga.
#000011
Albumi ilmumine viib Holy Motorsi ka tuurile, mille raames andsid nad 10. veebruaril kontserdi ka Von Krahlis. Edasi lähevad nad aga Varssavi, Berliini, Vilniusesse ning Krakovisse, jõudis märtsis isegi SXSW festivalil Ameerikas. Eestis kuuleb neid aga sel reedel saates "Muusikanõukogu", kus on külaliseks bändi laulja Eliann Tulve.
#000012
Kuula albumit "Slow Sundown" siit:
#000013
Klassikaraadio sügiskavas annavad tooni kontserdiülekanded ja kultuurisaated
#000018
Eesti animafilmide muusika sai kogumiku "Anima pop"
#000023
Animafilmide kogumik "Kaka, kevad ja teised" linastub Varssavi filmifestivalil
#000025
Stsenaristide ühendus jõudis Hollywoodis suurte stuudiotega kokkuleppele
#000033
Arvustus. "Tume paradiis": pidu peo pärast
#000035
Teatri- ja muusikamuuseumi kogud kolitakse tuleval aastal Maarjamäele
#000041
Edetabel. Aasta parimad albumid 2022
#000044
Aasta parimad albumid 2022. Isiklikud edetabelid
#000045
Ülevaade. Aasta parimad lood 2022
#000046